Միխայիլ Գրոս

**Միխայիլ Գրոս**   (, ), իսրայելցի նկարիչ, քանդակագործ, կոնցեպտուալ արտիստ։

## Կենսագրություն
Միխայիլ Գրոսը ծնվել է 1920 թվականին, Տիբերիայում, Մանդատային Պաղեստին։ Մանկությունն անցել է Իսրայելի հյուսիսում գտնվող Միգդալ ֆերմերային գյուղում։ 1939-1940 թվականներին սովորել է Երուսաղեմի ուսուցչական սեմինարիայում։ 1939 թվականին, երբ նա հեռու էր գտնվում ընտանիքից, հորն արաբները սպանել են՝ ավերելով ընտանեկան ագարակն ու տունը։ Այս ամենն իր հետքն ու ազդեցությունն է թողել Գրոսի գեղարվեստական գործունեության վրա։

1943-1945 թվականներին սովորել է  Հայֆայի Տեխնիոնում, քանդկագործություն է ուսանել Մոշե ՍիՖֆերի մոտ, 1951-1954 թվականներին՝ Փարիզի գեղեցիկ արվեստների դպրոցում ուսանել է Միշել Գիմոնի մոտ։ 1954  թվականին վերադարձել է Իսրայել և բնակություն հաստատել Իյն Հոդ կոչվում նկարիչների գյուղում։

1954 - 1954 թվականներին դասավանդել է Հայֆայի կրթության ավագ դպրոցում, 1957-1960 թվականներին Երուսաղեմի Բեցալելի անվան արվեստի և դիզայնի ակադեմիայում, 1960-1980 թվականներին՝ Թիվոնի արվեստի ինստիտուտում։

## Գեղարվեստական ոճ
Գրոսի աշխատանքները լի են լույսով և ոգևորությամբ։ Դրանք մինիմալիստական են, բայց ոչ երբեք մաքուր աբստրակցիա, միշտ կապված բնական ձևի հետ և լի զգացումով։ Վաղ շրջանի նկարներում Գրոսը պարզեցնում է ձևը՝ կենտրոնանալու համամասնության, գունային լայն տարածքների և յուրաքանչյուր տարրի չափի և տեղադրման վրա։ Այս պարզեցված գործընթացը նույնպես նկատելի է նաև նրա քանդակներում՝ լինի դա ներկված երկաթ կամ այլ նյութ, օրինակ՝ սպիտակ բետոն։ Ավելի ուշ շրջանի նկարներում նա հաճախ զուգորդում է ոչ-սպիտակ վահանակները բծային տոներով՝ դրանք հավելելով տեքստիլ նյութերով, փայլեր, խսիրներ, պարաններ։ Գրոսսի կոպտավուն, ազատ գունավոր նուրբ պաստելային գույներով մակերեսներն ի հայտ են բերում իսրայելյան բնապատկերներ։

## Պարգևներ
* Հերման Սթրաք մրցանակ, 1964
* Դիզենգոֆի մրցանակ, 1967
* Սան Պաուլոյի արվեստի բիենալեի ոսկե մեդալ, 1971
*  Սանդբերգ մրցանակ իսրայելցի նկարչին, Իսրայելի թանգարան, 1977
*  Իսրայելի կրթության և մշակույթի նախարարության մրցանակ նկարչության և քանդակագործության բնագավառում ծավալած գործունեության համար, 1987
*  Գամզու մրցանակ, Թել Ավիվի գեղարվեստի թանգարան, 1995
*  Իսրայելի մրցանակ նկարչության և քանդակագործության բնագավառում ծավալած գործունեության համար, 2000

## Ստեղծագործություններ
* 1974 - Կիրյաթ Հայովել (Սիոմն Բոլիվար այգի), Երուսաղեմ
* 1980 - Մելիսոտ կիբուց
* 1982 - Ծովում զոհվածներին, 1969, Թել Ավիվի համալսարան
* 1985 - Թել Ավիվի համալսարան
* 1996 - Տրիո - Թել Ավիվի գեղարվեստի թանգարանի հրապարակ

## Պատկերասրահ

Michael Gross - Queen.jpg|«Թագուհի» (1969-1970), ներկված երկաթ, Իսրայելի թանգարան, Երուսաղեմ
Cry Pray.JPG|Cry, Pray, 1992painted ironԻսրայելի թանգարան CollectionB92.1547
B94_0762~Michael Gross-First Chapter of Wall Work.jpg|Պատի վրա աշխատանքի առաջին մաս, 1977Իսրայելի թանգարանի հավաքածուB94.0762
To the victims of the sea.JPG|«Ծովում զոհվածներին» (1969), ներկված երկաթ, Թել Ավիվի համալսարան
Michael Gross Tel aviv campos.JPG|հուշարձան, Թել Ավիվի համալսարան


## Ծանոթագրություններ

## Գրականություն
*  *Michael Gross, Paintings and Sculpture*, Haifa, Haifa Museum, 1964
*  *Michael Gross, Outdoor and Indoor Works, 1976-77*, Jerusalem, Israel Museum, 1977
*  *Michael Gross, Recent Works *, Jerusalem, Israel Museum, 2002, 
*   Omer, Mordechai, *Michael Gross*, Tel Aviv, Tel Aviv Museum of Art, 1993
* Dorit Kedar, "A fine balance: Michael Gross and Micha Ulman" In *Art In Israel* Autumn 1989, Vol. 1, Number 3, Pg. 28-31.

## Արտաքին հղումներ
*  Գրոսի աշխատանքներն Իսրայելի թանգարանում
* "Michael Gross". Information Center for Israeli Art. Israel Museum
* Գրոսի աշխատանքներն Եվրոպեանայի կայքում

Կատեգորիա:Դիզենգոֆի դափնեկիրներ
Կատեգորիա:Ժամանակակից քանդակագործներ
Կատեգորիա:Իսրայելի հրեաներ
Կատեգորիա:Իսրայելի պետական մրցանակի դափնեկիրներ
Կատեգորիա:Իսրայելցի նկարիչներ
Կատեգորիա:Իսրայելցի քանդակագործներ
Կատեգորիա:Հրեա նկարիչներ
Կատեգորիա:Հրեաները Մանդատային Պաղեստինում
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ